Аманжолов Алтай Сарсенович

Алтай Сарсенович Аманжолов (2 июнь  1934 — 8 октябрь 2012) — совет болгаш казах лингвист-тюрколог, түрк дылдарың төөгү грамматиказының, бурунгу түрк бижиктиң төөгүзүнүң специализи. Казахстанның алдарлыг ажылдакчызы (2009).
Категория:Персоналии по алфавиту
Категория:Учёные по алфавиту
 Допчузу 
1934 чылдың июнь 2-де Алма-Ата хоорайга төрүттүнген. Лингвист С. А. Аманжоловдуң оглу.

М. В. Ломоносов аттыг МГУ-нуң  Чөөн дылдар институдун (1957) аңаа-ла аспирантураны дооскан (1963). «Глобальное управление в языке памятников древнетюркской письменности» деп темалыг кандидат диссертациязын камгалаан.

Дыл эртеминиң доктору (1975). Доктор диссертациязының темазы: «Материалы и исследования по истории древнетюркской письменности». Профессор, Гуманитарлыг эртемнер академиги (1995). Казахстан Республиказының Уран чүүл академиязының ылап кежигүнү. 

«История и теория древнетюркского письма», «Программа курса древнетюркской, арабской и латинской графики» деп монографияларның автору (1980), «Тюркская руническая графика» (1980—1985), «Турецкий язык» (1983), Казах-орус лингвистика терминнериниң словарының автору, 200 ажыг түрк дылдар эртеминге база ниити двл эртеминге хамаарышкан эртем-шинчилел ажылдарның автору. 

1957 чылда — Казахстанның Эртемнер академиязының Дыл болгаш литература институдунуң эртем ажылдакчызы. 1966 чылда — Казахстанның күрүнениң кыстарның башкы институдунуң кафедразының башкызы, эртем ажылдакчызы, доцентизи, профессору,  эргелекчизи.

1980 чылдан 2012 чылга чедир — Казахстанның күрүне университединиң дыл эртеминиң кафедразының эргелекчизи,  профессору (амгы үеде аль-Фараби аттыг Казах национал университет).

Казахстанның тураскаалдар төөгүзү болгаш культуразының төп чөвүлелиниң кежигүнү болгаш ооң бурунгу бижик болгаш фольклор кезээниң даргазы. «Құрмет» деп орден-биле шаңнаткан(1999), КазССР-ниң Минвузтуң болгаш Казах Республиканың медалы, Дээди школаның болгаш эртем черлериниң профсоюзтарының Хүндүлүг бижиктери -биле шаңнаткан; Казах Республиканың уран чүүл академиязының диплому, Экономиктиг Сотрудничество Организациязының чоннар аразының премиязы-биле шаңнаткан (2000).

2012 чылдың октябрь 8-те мөчээн.

 Шолуглер 

 Автобиография
 https://books.google.kz/books/about/История_и_теория_древ.html?id=W3EbAQAAIAAJ&redir_esc=y
 http://www.inform.kz/rus/article/2500934 
Аңгылал:Алфавиттээн кижилер
Аңгылал:Июньнуң 2 төрүттүнген
Аңгылал: Түркологтар